**ระเบียบวาระการประชุมสภาองค์การบริหารส่วนตำบลพลายวาส**

**สมัยวิสามัญ สมัยที่ 1/2567 ครั้งที่ 1**

**วันพฤหัสบดี ที่ 19 สิงหาคม 2567 เวลา 10.00 น.**

**ณ ห้องประชุมสภาองค์การบริหารส่วนตำบลพลายวาส อ.กาญจนดิษฐ์ จ.สุราษฎร์ธานี**

**ผู้มาประชุม**

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นาย บุญส่ง ทองเรือง | ประธานสภา | นายบุญส่ง ทองเรือง |  |
| 2 | นายธเรศ กัณหา | รองประธานสภา | นายธเรศ กัณหา |  |
| 3 | นางวรตะวัน จันทร์ทิพย์ | เลขานุการสภา | นางวรตะวัน จันทร์ทิพย์ |  |
| 4 | นายโสภณ มากชม | ส.อบต. หมู่ที่ 1 | นายโสภณ มากชม |  |
| 5 | นายอรัญ แก้วกัณรัตน์ | ส.อบต. หมู่ที่ 3 | นายอรัญ แก้วกัณรัตน์ |  |
| 6 | นางเนื้อน้อง ดำสอน | ส.อบต. หมู่ที่ 4 | นางเนื้อน้อง ดำสอน |  |
| 7 | นายชัยสิงห์ พรหมศิลป์ | ส.อบต. หมู่ที่ 5 | นายชัยสิงห์ พรหมศิลป์ |  |
| 8 | นายวันชัย นาคเล้ง | ส.อบต. หมู่ที่ 7 | นายวันชัย นาคเล้ง |  |
| 9 | นายภาณุมาศ ทองเผือก | ส.อบต. หมู่ที่ 9 | นายภาณุมาศ ทองเผือก |  |

**ผู้ไม่มาประชุม**  - ไม่มี

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายยุทธนา เดี่ยววานิช | ปลัด อบต. | นายยุทธนา เดี่ยววานิช | ไปราชการ |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| 1 | นายชัยยะ กาญจนดิฐ | นายก อบต. | นายชัยยะ กาญจนดิฐ |  |
| 2 | นายพิเชฐ ทองเผือก | รองนายก อบต. | นายพิเชฐ ทองเผือก |  |
| 3 | นายสายชล ผ่องแก้ว | รองนายก อบต. | นายสายชล ผ่องแก้ว |  |
| 4 | นายบุณธรรม สำลี | รองปลัด อบต. | นายบุณธรรม สำลี |  |
| 5 | น.ส.สิญจนา แก้วมหากาฬ | หัวหน้าฝ่ายอำนวยการ | น.ส.สิญจนา แก้วมหากาฬ |  |
| 6 | น.ส.พรพรรณ กรวยทองกุล | เลขานุการนายก อบต. | น.ส.พรพรรณ กรวยทองกุล |  |
| 7 | นายภานุพงค์ สุวรรณรักษ์ | เจ้าพนักงานธุรการ | นายภานุพงค์ สุวรรณรักษ์ |  |
| 8 | นายสุรินทร์ ศรีกาญจนรัตน์ | ผอ.กองช่าง | นายสุรินทร์ ศรีกาญจนรัตน์ |  |
| 9 | น.ส.สุรีรัตน์ ธรรมธวัช | ผู้ช่วยเจ้าพนักงานธุรการ | น.ส.สุรีรัตน์ ธรรมธวัช |  |

**เริ่มประชุมเวลา 10.00 น.**

เมื่อที่ประชุมพร้อม สมาชิกครบองค์ประชุม นายบุญส่ง ทองเรือง ประธานสภาองค์

การบริหารส่วนตำบลพลายวาส ทำหน้าที่เป็นประธานดำเนินการประชุมตามระเบียบวาระต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ไม่มี

**ระเบียบวาระที่ 2 เรื่องรับรองรายงานการประชุมสภาสมัยสามัญ สมัยที่ 3/2567 ครั้งที่ 2 วันที่ 15 สิงหาคม 2567 ขอเชิญประธานคณะกรรมการตรวจรายงานการ ประชุม**

นายวันชัย นาคเล้ง ตามที่คณะกรรมการตรวจรายงานการประชุม ตรวจรายงานการประชุมกันแล้ว(ประธานตรวจรายงานฯ ไม่ต้องแก้ไขเปลี่ยนแปลง

ประธานสภาฯ) มีสมาชิกท่านใด สงสัยอะไรอีกหรือไม่... ถ้าไม่มีถือว่าที่ประชุมรับรอง

**ระเบียบวาระที่ 3 เรื่องพิจารณา**

ประธานสภาฯ 3.1 ขออนุมัติจ่ายเงินสะสม ประจำปีงบประมาณ พ.ศ.2567โครงการก่อสร้างถนน คสล. ซอยหน้าโรงพยาบาลส่งเสริมสุขภาพตำบลพลายวาส - วัดในรามตอนที่2 หมู่3 ตำบลพลายวาส อำเภอกาญจนดิษฐ์ จังหวัดสุราษฎร์ธานี ตั้งจ่ายงบประมาณ 1,000,000.- บาท ขอเชิญ นายชัยยะ กาญจนดิฐ นายก อบต. ชี้แจงรายละเอียด

นายชัยยะ กาญจนดิฐ เรียนท่านประธานสภา อบต.พลายวาส สมาชิก อบต.พลายวาส คณะผู้บริหาร

นายก อบต. หัวหน้าส่วนราชการ ข้าราชการและพนักงานทุกท่าน กระผมนายชัยยะ กาญจนดิฐ นายก อบต.พลายวาส สืบเนื่องจากองค์การบริหารส่วนตำบลพลายวาส ได้รับแจ้งโดยตรงจาก ผู้ใหญ่บ้าน และสมาชิกสภาองค์การบริหารส่วนตำบลพลายวาส ในพื้นที่ตำบลพลายวาส และประชาชนผู้ใช้เส้นทางถนนสัญจรในพื้นที่ตำบล พลายวาส ว่าได้รับความเดือดร้อนจากการใช้เส้นทางถนนในพื้นที่ ชำรุด เป็นหลุม เป็นบ่อ ท่อระบายน้ำ (บางจุด) ชำรุด ซึ่งอาจเป็นอันตรายต่อชีวิต และทรัพย์สิน กับผู้ใช้เส้นทางในการสัญจรไปมาได้ อีกทั้ง ปัจจุบันในช่วงเดือน ตุลาคม – ธันวาคม ของทุกปี เป็นช่วงฤดูฝน มีน้ำท่วมขังบริเวณหลุม บ่อ ตามถนนที่ชำรุด ทำให้การใช้เส้นทางในการสัญจรไปมาไม่สะดวก องค์การบริหารส่วนตำบลพลายวาส จึงได้สั่งการให้ กองช่าง ดำเนินการสำรวจตรวจสอบเส้นทางถนนภายในพื้นที่ตำบลพลายวาส ที่ชำรุด เป็นหลุม เป็นบ่อ ท่อระบายน้ำที่ชำรุด ประกอบการแก้ไขปัญหาความเดือดร้อนของประชาชนผู้ใช้เส้นทางถนนสัญจรไปมาภายในพื้นที่ ตำบลพลายวาส ทุกเส้นทาง ซึ่งจากการสำรวจตรวจสอบเส้นทางถนนภายในพื้นที่ตำบลพลายวาส มีถนนจำนวนหลายสาย ที่มีสภาพเป็นถนนดิน ถนนหินคลุก ถนนผิวทางลาดยาง ถนนผิวทางคอนกรีต ชำรุด เป็นหลุม เป็นบ่อ อีกทั้ง มีบางจุดท่อระบายน้ำชำรุดแตกหัก ทำให้ผู้ใช้ถนนต้องขับขี่หลบหลุมบ่อ ทำให้ไม่สะดวกกับการใช้เส้นทาง และขนส่งสินค้าการเกษตรได้กับความเสียหาย ทั้งนี้ เส้นทางถนนที่สำรวจตรวจสอบดังกล่าว ไม่มีลักษณะซ้ำซ้อนกับการประกันความชำรุดบกพร่อง

นายชัยยะ กาญจนดิฐ และไม่ซ้ำซ้อนกับโครงการข้อบัญญัติงบประมาณรายจ่ายประจำปี และเงินอุดหนุน

นายก อบต. แต่อย่างใด และไม่สามารถตั้งงบประมาณ หรือโอนงบประมาณรายจ่ายมาตั้งจ่ายไว้แล้วแต่งบประมาณมีไม่เพียงพอเพื่อเป็นการแก้ไขปัญหาบำบัดความเดือดร้อน ของประชาชน หรือการบริการชุมชน และสังคมของประชาชนในพื้นที่ ตามอำนาจหน้าที่ขององค์การบริหารส่วนตำบล แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม และเป็นโครงการที่มีความจำเป็นเร่งด่วน เป็นโครงการประเภทที่ดินและสิ่งก่อสร้าง ที่ไม่อาจแยกการจัดซื้อจัดจ้างเป็นส่วน ๆ และมีรายได้ไม่เพียงพอที่จะดำเนินการในปีงบประมาณเดียว และไม่อาจรอจัดทำเป็นงบประมาณรายจ่ายประจำปีในปีต่อไปได้ จึงมีความจำเป็นต้องใช้จ่ายเงินสะสม ประจำปีงบประมาณ พ.ศ. 2567 ดำเนินการเป็นรายโครงการ (โดยแยกเป็นโครงการ/แยกพื้นที่ในการดำเนินการ) ประกอบด้วย ดำเนินการโครงการก่อสร้างถนน คสล.ซอยหน้าโรงพยาบาลส่งเสริมสุขภาพตำบลพลายวาส - วัดในราม ตอนที่2 หมู่ที่3 ตำบลพลายวาส อำเภอกาญจนดิษฐ์ จังหวัดสุราษฎร์ธานี ตั้งงบประมาณไว้ 1,000,000.- บาท โดยดำเนินการก่อสร้างถนนคอนกรีต เสริมเหล็ก ผิวจราจรขนาดกว้าง 5.00 เมตร ยาว 275.00 เมตร หนา 0.15 เมตร หรือมีพื้นที่ก่อสร้างไม่น้อยกว่า 1,375.00 ตารางเมตร ลงหินคลุกไหล่ทางกว้าง ข้างละ 0.30 เมตร หนาโดยเฉลี่ย 0.20 เมตร ตลอดแนวทั้งสองข้าง หรือมีปริมาตรหินคลุกไม่น้อยกว่า 33.00 ลูกบาศก์เมตร พร้อมปรับเกลี่ยเรียบ และงานตีเส้นจราจร กว้าง 0.10 เมตร โดยดำเนินการตามแบบรูปและรายการที่องค์การบริหารส่วนตำบลพลายวาสกำหนด พร้อมติดตั้งป้ายประชาสัมพันธ์โครงการรวมทั้งป้ายเตือนความปลอดภัยระหว่างดำเนินการก่อสร้าง(ตามแบบสรุปผลการดำเนินการก่อสร้างราบละเอียดประมาณราคาก่อสร้าง (ปร.4 และ ปร.5) และรายละเอียด ที่กำหนดแนบท้าย)วงเงิน งบประมาณเงินสะสมประจำปีงบประมาณ พ.ศ.2567 งบประมาณ 1,000,000.-บาท (หนึ่งล้านบาทถ้วน**)**

* เป็นไปตามพระราชบัญญัติสภาตำบลและองค์การบริหารส่วนตำบลพลายวาส พ.ศ. 2557 แก้ไข เพิ่มเติมถึง (ฉบับที่ 6) พ.ศ. 2552
* เป็นไปตามการจัดทำหรือทบทวนแผนพัฒนาท้องถิ่น ฉบับที่ 2 พ.ศ.2566-2570 ครั้งที่ 1/2566 อบต.พลายวาส ยุทธศาสตร์ ด้านโครงสร้างพื้นฐาน แผนงานอุตสาหกรรมและการโยธา (แบบ ผ.02) หน้า 112 ข้อ 43

**ข้อกฎหมาย ระเบียบ**

1.ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563

ข้อ 33 ให้ผู้บริหารท้องถิ่น และเจ้าหน้าที่งบประมาณรับผิดชอบร่วมกันในการควบคุมงบประมาณรายจ่ายและเงินนอกงบประมาณ เพื่อปฏิบัติการให้เป็นไปตามกฎหมาย ระเบียบ ข้อบังคับ คำสั่งหรือหนังสือสั่งการของกระทรวงมหาดไทย โดยมีหัวหน้าหน่วยงานคลังเป็นผู้ช่วยเหลือและให้มีอำนาจหน้าที่ดังต่อไปนี้ด้วย คือ

นายชัยยะ กาญจนดิฐ (1) ควบคุมการรับ และการเบิกจ่ายเงิน

นายก อบต. (2) ควบคุมบัญชี รายงาน และเอกสารอื่นเกี่ยวกับการรับจ่ายเงิน และหนี้

(3) ตรวจเอกสารการรับจ่ายเงิน การขอเบิกเงิน และการก่อหนี้ผูกพัน

ข้อ 34 องค์กรปกครองส่วนท้องถิ่นจะจ่ายเงิน หรือก่อหนี้ผูกผันได้ตามข้อความ ที่กำหนดไว้ในงบประมาณรายจ่ายประจำปีหรืองบประมาณรายจ่ายเพิ่มเติม ทั้งนี้ ต้องมีกฎหมาย ระเบียบข้อบังคับ คำสั่งหรือหนังสือสั่งการกระทรวงมหาดไทยอนุญาตให้จ่าย และมีเงินรายได้เพียงพอที่จะเบิกจ่ายได้

ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่นพ.ศ. 2566

ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1.ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครอง ส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง

2.ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตามระเบียบแล้ว

3.ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่า สามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้นเมื่อได้กันเงินสะสมสำรองจ่ายเป็นค่าใช้จ่าย ด้านบุคลากรและค่าใช้จ่ายกรณีที่มีสาธารณภัยเกิดขึ้นแล้วองค์การบริหาร ส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมืองเทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท

4.เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากในภายหลังมีการบอกเลิกสัญญาให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือเป็นส่วนหนึ่งของผู้จัดหาผู้ขายหรือผู้รับจ้างใหม่ เพื่อดำเนินงานในส่วนที่เหลือได้ ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่น และเสถียรภาพในระยะยาว ตามข้อระเบียบ/กฎหมายดังกล่าวข้างต้น

ประธานสภาฯ ตามที่นายก อบต. ชี้แจ้งรายละเอียดมีสมาชิกท่านใดสงสัยอะไรหรือไม่...ถ้าไม่มีขอมติด้วย

ที่ประชุม มีมติเป็นเอกฉันท์อนุมัติจ่ายเงินสะสม ประจำปีงบประมาณ พ.ศ.2567โครงการก่อสร้างถนน คสล. ซอยหน้าโรงพยาบาลส่งเสริมสุขภาพตำบลพลายวาส - วัดในรามตอนที่2 หมู่3 ตำบลพลายวาส อำเภอกาญจนดิษฐ์ จังหวัดสุราษฎร์ธานี ตั้งจ่ายงบประมาณ 1,000,000.- บาท

**ระเบียบวาระที่ 4** **กระทู้ถาม**

ไม่มี

**ระเบียบวาระที่ 5** **เรื่องอื่นๆ**

ประธานสภาฯ สมาชิกท่านใดมีเรื่องอื่นๆหรือไม่ครับ หากไม่มี...ผมขอปิดการประชุม

**ปิดการประชุม เวลา 12.30 น.**





(นางวรตะวัน จันทร์ทิพย์) (นายบุญส่ง ทองเรือง)

เลขานุการสภา อบต.พลายวาส ประธานสภา อบต.พลายวาส

ผู้จดรายงานการประชุม ผู้ตรวจรายงานการประชุม